# אשרי יושבי ביתך

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אשרי יושבי ביתך כינוי לקטע תפילה הנאמר בתפילת שחרית בפסוקי דזמרה ולפני קדושה דסידרא, וכן בתחילת תפילת מנחה ובפתיחת הסליחות.

עיקרו של הקטע הוא מזמור תהלים הפותח במילים: תהילה לדוד (תהלים קמ"ה), ומסודר על פי סדר הא"ב. חשיבות מיוחדת מיוחסת לפסוק לאות פא: "פותח את ידיך ומשביע לכל חי רצון".

למזמור הוקדם הפסוק החותם את המזמור הקודם לו: אשרי העם שככה לו (תהלים קמ"ד), וכן הפסוק הפותח: אשרי יושבי ביתך (תהלים פד, ה), המשבח את יושבי בית הכנסת. לסוף המזמור נוסף פסוק החתימה: ואנחנו נברך י-ה, מעתה ועד עולם, הללויה (תהלים קט"ו), המשרשר את מזמור קמ"ה עם שאר מזמורי פסוקי דזימרה הפותחים ומסיימים במילה: הללויה.

המזמור נכלל שלוש פעמים בסדר היום על פי התלמוד (בבלי ברכות ד, ב): "אמר רבי אלעזר א"ר אבינא כל האומר תהלה לדוד בכל יום שלש פעמים מובטח לו שהוא בן העולם הבא".

המזמור הוא אקרוסטיכון על פי א"ב, אך חסר בו פסוק לאות נון. התלמוד בברכות (ד, ב) מסביר את היעדרו של פסוק זה: אמר רבי יוחנן: 'מפני מה לא נאמר נו"ן באשרי? מפני שיש בה מפלתן של שונאי ישראל דכתיב [שכתוב (עמוס ה ב)] "נפלה לא תוסיף קום בתולת ישראל"' (הביטוי "שונאי ישראל" כאן מכוון דווקא לישראל, וזהו סוג של לשון נקייה).

## [עריכה] קישורים חיצוניים

- אשרי יושבי ביתך באנציקלופדיה היהודית של דעת, כולל את נוסח הקטע.
- ר' אוהד זימרן, אמירת אשרי שלוש פעמים ביום, בית המדרש הוירטואלי של ישיבת הר עציון.
- הרב יוסף ירושלמי, מאמר הכולל גם פרשנות על אשרי.

סדר התפילה ביהדות לימי חול
תפילת שחרית - ברכות השחר | פרשת הקורבנות | פסוקי דזמרה | קריאת שמע | תפילת שמונה עשרה | חזרת הש"ץ, קדושה וברכת כהנים | תחנון | קריאת התורה | אשרי יושבי ביתך | למנצח | קדושה דסידרא | שיר של יום | פיטום הקטורת | עלינו לשבח תפילת מנחה - אשרי יושבי ביתך | תפילת שמונה עשרה | חזרת הש"ץ וקדושה | תחנון | עלינו לשבח

תפילת ערבית - קריאת שמע | תפילת שמונה עשרה | עלינו לשבח

הבהרה: ויקיפדיה אינה מקור לפסיקת הלכה.

מקור: http://he.wikipedia.org../../../%D7%90/%D7%A9/%D7%A8/%D7%90%D7%A9%D7%A8%D7%99_%D7%99%D7%95%D7%A9%D7%91%D7%99_%D7%91%D7%99%D7%AA%D7%9A.html

קטגוריות: ליטורגייה יהודית | מזמורי תהילים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- ייִדיש